stanford-oval/wikipedia huggingface dataset:
יוריט הנדריקס

יוריט פטרוס קרולינה הנדריקס (בהולנדית: Jorrit Petrus Carolina Hendrix; נולד ב-6 בפברואר 1995 בפאנינגן שבהולנד) הוא כדורגלן הולנדי המשחק בעמדת הקשר האחורי בפרויסן מינסטר מהבונדסליגה השנייה. להנדריקס הופעה אחת במדי נבחרת הולנד בכדורגל.
קריירת מועדונים

הנדריקס החל את הקריירה המקצוענית שלו בפ.ס.וו. איינדהובן מליגת העל ההולנדית, שבה גדל במחלקת הנוער. הוא שיחק בקבוצה הבוגרת של המועדון במשך שבע עונות וחצי, שבהן ערך 238 הופעות ליגה והבקיע שמונה שערים.
ב-12 בינואר 2021 חתם הנדריקס בספרטק מוסקבה מליגת העל הרוסית. ב-20 בפברואר הוא ערך את הופעת הבכורה שלו במועדון, בהפסד 0–2 לדינמו מוסקבה במסגרת עונת 2020/2021 בגביע הרוסי. ב-28 בפברואר ערך את הופעת הבכורה שלו בליגה, בהפסד 0–2 לרובין קאזאן. בחצי העונה הראשונה שלו במועדון ערך הנדריקס עשר הופעות ליגה.
ב-26 בינואר 2022 הושאל הנדריקס לפיינורד מליגת העל ההולנדית עד לתום עונת 2021/2022. ב-6 בפברואר הוא ערך את הופעת הבכורה שלו במועדון, בניצחון 0–4 על ספרטה רוטרדם במסגרת הליגה. ב-13 בפברואר הבקיע את שער הבכורה שלו במועדון, בניצחון 0–2 על ואלבייק במסגרת הליגה. הנדריקס ופיינורד אף הגיעו באותה עונה לגמר הליגה האירופית 2022, בו הפסידו 1-0 לרומא. הנדריקס לא שותף בגמר זה.
בקיץ 2022 חתם הנדריקס על חוזה לעונה אחת בפורטונה דיסלדורף מהבונדסליגה השנייה. בעונה זו, 2022/23, ערך הנדריקס 20 הופעות ליגה וסיים עם דיסלדורף במקום הרביעי, אך לא הצליח להעפיל עמה לבונדסליגה. בקיץ 2023 חתם הנדריקס על חוזה לעונה אחת בוסטרן סידני וונדררס מליגת העל האוסטרלית בכדורגל. הנדריקס שיחק בקבוצה זו עונה אחת וסיים עמה בתחתית הליגה.
בקיץ 2024 חתם הנדריקס בפרויסן מינסטר, העולה החדשה לבונדסליגה השנייה.
קריירה בינלאומית

ב-1 בספטמבר 2016 ערך הנדריקס את הופעתו היחידה במדי נבחרת הולנד, בהפסד 1–2 לנבחרת יוון במשחק ידידות.
תארים

אליפות הולנד (3): 2014/2015, 2015/2016, 2017/2018
מגן יוהאן קרויף (2): 2015, 2016
הערות שוליים

↑  PSV en Spartak Moskou akkoord over transfer Hendrix באתר 1limburg, ‏ 12 בינואר 2021 (בהולנדית)
↑  Jorrit Hendrix agrees Feyenoord loan switch באתר הרשמי של פיינורד, 26 בינואר 2022 (בהולנדית)
העתקה גאומטרית

במתמטיקה, העתקה גאומטרית או טרנספורמציה גאומטרית היא כל פונקציה חד-חד ערכית ועל של קבוצה לעצמה (או לקבוצה אחרת כזו) עם מבנה גאומטרי בולט כלשהו. ליתר דיוק, מדובר בפונקציה שהתחום והטווח שלה הם קבוצה של נקודות - לרוב שתיהן  \mathbb {R} ^{2} או שתיהן  \mathbb {R} ^{3} כך שהפונקציה היא חד חד ערכית, כך קיימת לה פונקציה הפיכה. ניתן לגשת לחקר הגאומטריה באמצעות חקר ההעתקות הללו.
העתקות של המרחב האוקלידי

ניתן לסווג העתקות גאומטריות לפי הממד של הקבוצות שעליהן הן פועלות (ובכך להבחין, למשל, בין העתקות מישוריות לבין העתקות מרחביות). העתקות אוקלידיות בכל ממד אפשר לסווג לפי המאפיינים שהן משמרות, מן הפרט אל הכלל:
העתקים (כלומר הזזות) משמרים מרחקים וזוויות
איזומטריות שומרות על מרחקים ולכן גם על זוויות
דמיון שומר על זוויות ויחסים בין מרחקים (למשל: שינוי גודל)
העתקות אפיניות משמרות מקביליות (למשל: קנה מידה, גזירה)
העתקות פרויקטיביות משמרות את הקוליניאריות (Collinearity)
כל אחד מהסיווגים לעיל מכיל את קודמו.
את כל ההעתקות הליניאריות אפשר לבטא באמצעות פעולת חבורה בסימונים של אלגברה ליניארית. ההעתקות הליניאריות ההפיכות הן איברים של החבורה הליניארית הכללית, שאותם אפשר לייצג באמצעות מטריצות הפיכות. מטריצה A מגדירה את ההעתקה השולחת וקטור שורה v, באמצעות כפל מטריצות, לווקטור השורה vA. זוהי אכן פעולת חבורה, משום שהרכבת הפעולות של A ו-B מיוצגת על ידי המכפלה AB.
הכללות

העתקת מביוס של המישור, באמצעות קואורדינטות מרוכבות, משמרות את מכלול כל הקווים והמעגלים, אך עשויות להחליף בין קווים ומעגלים. ראו גם אינוורסיה במעגל.
התמונה המקורית (מבוססת על מפת צרפת)
איזומטריה
דמיון
העתקה אפינית
העתקה פרויקטיבית
היפוך
העתקות קונפורמיות שומרות על זוויות. (העתקה אפיני קונפורמית היא איזומטריה).
העתקות משמרות הן אלו ששומרות על שטחים במקרה המישורי או נפחים במקרה התלת־ממדי. (גם העתקה אפינית משמרת היא איזומטריה).
הומיאומורפיזם (העתקות דו-רציפות) שומרת על שכנות הנקודות, אבל אינן מכבדות את המבנה הגאומטרי.
דיפאומורפיזם (העתקות bidifferentiable) הם העתקות אפיניות מסדר ראשון. הן מכילות את הקודמים כמקרים פרטיים וניתנים לתיאור מורחב נוסף.
העתקה קונפורמית
העתקה שוויונית
הומיאומורפיזם
דיפאומורפיזם
ראו גם

שיקוף
טופולוגיה
מטריציית מעבר
לקריאה נוספת

Adler, Irving (2012) [1966], A New Look at Geometry, Dover, ISBN 978-0-486-49851-5
Dienes, Z. P.; Golding, E. W. (1967) . Geometry Through Transformations (3 vols.): Geometry of Distortion, Geometry of Congruence, and Groups and Coordinates. New York: Herder and Herder.
David Gans – Transformations and geometries.
Hilbert, David; Cohn-Vossen, Stephan (1952). Geometry and the Imagination (2nd ed.). Chelsea. ISBN 0-8284-1087-9.
John McCleary – Geometry from a Differentiable Viewpoint.
Modenov, P. S.; Parkhomenko, A. S. (1965) . Geometric Transformations (2 vols.): Euclidean and Affine Transformations, and Projective Transformations. New York: Academic Press.
A. N. Pressley – Elementary Differential Geometry.
Yaglom, I. M. (1962, 1968, 1973, 2009) . Geometric Transformations (4 vols.). Random House (I, II & III), MAA (I, II, III & IV).
הערות שוליים

↑  "The Definitive Glossary of Higher Mathematical Jargon — Transformation". Math Vault (באנגלית אמריקאית). 2019-08-01. נבדק ב-2020-05-02.
↑  Zalman Usiskin, Anthony L. Peressini, Elena Marchisotto – Mathematics for High School Teachers: An Advanced Perspective, page 84.
↑  Venema, Gerard A. (2006), Foundations of Geometry, Pearson Prentice Hall, p. 285, ISBN 9780131437005
↑  "Geometry Translation". www.mathsisfun.com. נבדק ב-2020-05-02.
↑  "Geometric Transformations — Euclidean Transformations". pages.mtu.edu. נבדק ב-2020-05-02.
↑  "Transformations". www.mathsisfun.com. נבדק ב-2020-05-02.
↑  "Geometric Transformations — Affine Transformations". pages.mtu.edu. נבדק ב-2020-05-02.
1 2  Leland Wilkinson, D. Wills, D. Rope, A. Norton, R. Dubbs – Geometric transformation, p. 182, at Google Books
↑  stevecheng (2013-03-13). "first fundamental form" (PDF). planetmath.org. נבדק ב-2014-10-01.
תקיפה אווירית

השלכות הפצצה במלחמת קוסובו
תקיפה אווירית (באנגלית: Air Strike) היא פעולת תקיפה המבוצעת על ידי כלי טיס. תקיפות אוויריות יכולות להתבצע באמצעות ספינות אוויר, בלונים, מטוסי קרב, מפציצים, מסוקי קרב וכלי טיס בלתי מאוישים. אין הכוונה למתקפה אווירית כוללת, ובשימוש פופולרי הכוונה במונח זה היא לתקיפה טקטית (בקנה מידה קטן) על מטרה קרקעית או ימית. כלי נשק המשמשים לתקיפות אוויריות יכולים להיות תותחי מטוסים, טילי אוויר-קרקע, טילי שיוט, טילים בליסטיים ופצצות מסוגים שונים (פצצות שימוש כללי ופצצות מונחות). לאחר תקיפה אווירית נהוג לבצע הערכת נזקי לחימה (BDA).
היסטוריה > תחילת התקיפות האוויריות

ב-1 בנובמבר 1911, במסגרת המלחמה האיטלקית-עות'מאנית הטיל הסגן האיטלקי ג'וליו גבוטי (אנ') ארבעה רימוני יד ממטוס חד-כנפי על שני בסיסים של צבא טורקיה בלוב, ובכך ביצע את התקיפה האווירית הראשונה בעולם. במהלך מלחמת העולם הראשונה הורחב השימוש בלוחמה אווירית. לדוגמה, בקרב על נוב שפל בשנת 1915, הטילו הבריטים פצצות על הרכבות הגרמניות. הפשיטה האווירית הראשונה בקנה מידה גדול התרחשה מאוחר יותר באותה שנה כאשר לונדון הופצצה על ידי 15 ספינות צפלין שונות במהלך הלילה.
היסטוריה > מלחמת העולם השנייה

אף על פי שתקיפות אוויריות נעשו נפוצות במהלך מלחמת העולם הראשונה, הוסיף מילון אוקספורד את המונח "תקיפה אווירית" רק במהלך מלחמת העולם השנייה. במהלך מלחמת העולם השנייה תקיפות אוויריות – ובהן הפצצות שטיח על ערים, מרכזי תעשייה ותשתיות – נעשו נפוצות מאוד והיוו חלק חשוב בלחימה. לדוגמה: הבליץ על לונדון והפצצת דרזדן.
מלחמת העולם השנייה ראתה גם התפתחות בתחמושת מונחית מדויקת, אשר הייתה בשימוש מוצלח על ידי הגרמנים, ותרמה למודרניזציה של התקיפות, שהפכו מדויקות יותר. לא ניתן להפריז בחשיבות התפתחות זו: לפי נתונים סטטיסטיים, למעלה ממאה פשיטות היו נדרשות כדי להשמיד יעד טקטי במלחמת העולם השנייה; במלחמת המפרץ פרסם חיל האוויר האמריקאי תמונות של פצצות הפוגעות ביעד במדויק וכמעט ללא נזק לסביבה. כיום עושות מדינות מפותחות מאמצים למנוע פגיעה בסביבת המטרות.
היסטוריה > המלחמה הקרה

במהלך מלחמת וייטנאם הותאמו תקיפות האוויר למטוסים, כמו ה-F-100 סופר סייבר, A-4 סקייהוק, מקדונל דאגלס F-4 פנטום ועוד. כלי טיס אלה יכלו לטוס מהר יותר, לשאת יותר תחמושת ולהגן על עצמם טוב יותר לעומת ה-P-51 מוסטנג וווט F4U קורסייר שלחמו במלחמת קוריאה.
בשנות ה-70 של המאה ה-20, בעקבות שימוש מוצלח ב-F-4 פנטום לתקיפה והפצצה, מטוסי קרב רבים, שהחלו כמטוסי יירוט, הותאמו לתצורת מטוס קרב-הפצצה, ושימשו הן כמטוסי יירוט והן כמטוסי הפצצה. ומאוחר יותר פותחו מטוסי קרב רב-משימתיים שנועדו לביצוע מספר תפקידים בהם יירוט וקרבות אוויר לצד תקיפה אווירית, הפצצת מטרות קרקע ושיגור חימוש מונחה מדויק (חמ"ם). דוגמה למטוס כזה הוא ה-F-16 פייטינג פלקון.
ניתן לבצע תקיפות אוויריות אסטרטגיות גם ללא מלחמה כוללת. לדוגמה, מבצע אופרה של ישראל להשמדת הכור העיראקי הביא לביקורת עולמית, אך לא הוביל למלחמה. דוגמה כזו של תקיפה יצרה שאלות חדשות באשר למשפט הבין-לאומי.
היסטוריה > המאה ה-21

במאה ה-21 רוב התקיפות האוויריות מבוצעות על ידי חימוש מונחה מדויק על-מנת לשפר את האפקטיביות של התקיפות, להגדיל את הסיכוי לפגיעה מדויקת במטרה ולהפחית את הנזק האגבי לבלתי מעורבים (בעיקר כאשר ארגוני טרור ממקמים מטרות צבאיות בתוך אוכלוסייה אזרחית המשמשת כמגן אנושי). מאחר שטיל אוויר-קרקע יקר מאוד פותחו מערכות הנחיה לפצצות שימוש כללי (כגון JDAM ו-SPICE) שהופכות אותן לנשק מדויק בעלות סבירה.
ארצות הברית פתחה את המלחמה העולמית בטרור ב-2001 בתקיפות אוויריות נגד אל-קאעידה והטליבאן באפגניסטן. מלחמת עיראק ב-2003 נפתחה בגל תקיפות אוויריות ("הלם ומורא") שפורר את הצבא העיראקי.
בתחילת המאה ה-21 ביצעה ישראל (באמצעות חיל האוויר הישראלי) מספר רב של תקיפות אוויריות נגד אויביה, כחלק ממלחמתה בטרור הפלסטיני ובסכסוך האיראני-ישראלי. התקיפות הללו כוללות מאות סיכולים ממוקדים נגד מחבלים פלסטינים ואיראניים, הפצצת תשתיות טרור ברצועת עזה, השמדת הכור הגרעיני בסוריה, תקיפת מספר רב של משלוחי נשק וטילים לחזבאללה והפצצת תשתיות צבאיות של איראן בסוריה. בתקיפות אלו נהרגו מאות עד אלפי מחבלים והושמדו אמצעי לחימה רבים.
תקיפות אוויריות ומלחמה בטרור

מאז שנות ה-80 של המאה ה-20 מתבצעות תקיפות אוויריות רבות נגד ארגוני, תשתיות ופעילי טרור לצורך לוחמה בטרור. הסיבה לכך היא העליונות האווירית המוחלטת שיש למדינות על פני ארגוני טרור שלרוב חסרים כלי טיס או סוללות הגנה אווירית. דבר זה מאפשר פגיעה ודאית בארגוני הטרור ותשתיות טרור ללא סיכון של ספיגת אבדות, בניגוד לפשיטה קרקעית.
ישראל שיכללה את התקיפות האוויריות נגד ארגוני טרור, תשתיות טרור ופעילי טרור לדוקטרינת הסיכול הממוקד: חיסול כירורגי של פעילי טרור ומחבלים בכירים באמצעות ירי חימוש מונחה מדויק מהאוויר. הסיכולים הממוקדים הגיעו לשיאם בתקופת האינתיפאדה השנייה (ובשנים 2001–2009 ברצועת עזה), ובהתחלה לוו בלא מעט נפגעים אזרחיים, דבר שגרם להם להיות שנויים במחלוקת. בהמשך הם השתכללו והתעדנו ויחס הנפגעים עמד על 30 מחבלים הרוגים על כל אזרח שנפגע.
גם כיום (המאה ה-21), תקיפה אווירית של תשתיות טרור – כגון מפקדות, מחסני אמל"ח ומחנות אימונים – היא כלי רווח בארסנל של מדינות המערב וישראל בפרט, נגד ארגוני הטרור.
הרג בלתי-מעורבים

תקיפות אוויריות גורמות לעיתים למותם של בלתי-מעורבים, כולל אזרחים. החוק הבין-לאומי קובע את עקרונות הצורך, ההבחנה והמידתיות הצבאית. עקרונות אלה מדגישים כי יש לתקוף מטרות צבאיות, והפגיעה הנגרמת ליעדים שאינם לוחמים צריכה להיות מידתית.
ראו גם

הפצצה טקטית
הפצצה אסטרטגית
הטלת פצצות האטום על הירושימה ועל נגסאקי
סיכול ממוקד
הערות שוליים

↑  כריסטופר קליין, טרור הצפלין בלונדון במלחמת העולם הראשונה, באתר ערוץ ההיסטוריה, ‏2 ביוני 2014
↑  מילון אוקספורד, air, n.1, OED Online, Oxford University Press.
↑  Yaakov Katz, Analysis: Lies, leaks, death tolls & statistics, Jerusalem Post, 29-10-2010
↑  Chris Woods, Pentagon in Denial About Civilian Casualties of U.S. Airstrikes in Iraq and Syria, Foreign Policy (באנגלית)
↑  Airstrikes launched amid intelligence gaps, PBS NewsHour, ‏2014-10-01 (באנגלית)
↑  Customary IHL - Practice Relating to Rule 14. Proportionality in Attack, ihl-databases.icrc.org
↑  Collateral damage on the 21st century battlefield: enemy exploitation…, archive.is, ‏2012-06-29
| --- | --- |
בקרת זהויות :  NLI: 987007283108905171  BnF: cb119586741 (data)  GND: 4074365-2  LCCN: sh85015470  NDL: 00567067 
ספינות אוויר איטלקיות מפציצות עמדות של צבא טורקיה בשטח לוב. המלחמה האיטלקית-עות'מאנית הייתה הראשונה בהיסטוריה שבה בוצעו תקיפות אוויריות ממטוסים ומספינות אוויר.
תקיפה אווירית של A-26 של חיל האוויר של ארצות הברית על מחסנים במלחמת קוריאה
מרבית המטוסים הצבאיים המודרניים כמו F-16I זה (שנושא פצצות מונחות) נושאים תחמושת מונחית מדויקת, כדי ליעל את התקיפות ולהוריד את מקרי המוות האזרחיים.
סיכול ממוקד באמצעות מסוק קרב מדגם AH-64 אפאצ'י של חיל האוויר הישראלי המשגר טיל הלפייר לעבר חוליית משגרי רקטות ברצועת עזה.
קית' פאוורס

| --- | --- |
אין תמונה חופשית
 לידה:  22 באוגוסט 1992 (בן 32) סקרמנטו, ארצות הברית 
 מדינה:  ארצות הברית 
 תקופת הפעילות:  מ-2009 
 מקום לימודים:  תיכון שלדון 
 פרופיל ב-IMDb
 
קית' טיירי פאוורס (באנגלית: Keith Tyree Powers; נולד ב-22 באוגוסט 1992) הוא שחקן ודוגמן אמריקאי.
ראשית חייו

פאוורס נולד בסקרמנטו, קליפורניה, לג'ניפר קלארק (לשעבר פאוורס) ולקית' פאוורס האב, הבכור במשפחה בת ארבעה ילדים. הוא התחיל לדגמן בגיל 9, בהשפעת אמו, אך פיתח תשוקה לספורט. הוא שיחק פוטבול בתפקיד תופס בתיכון שלדון.
קריירה

לאחר שסיים את לימודיו בתיכון בשנת 2010, עבר עם אביו ללוס אנג'לס כדי להתמקד בדוגמנות, וחתם בסוכנות וילהלמינה. הוא דגמן עבור קלווין קליין בשבוע האופנה לגברים 2014 במילאנו, והצטלם לפרסומות עבור סירס, JCPenny וסקצ'רס.
בשנת 2013, פאוורס קיבל תפקיד בסרט "House Party: Tonight's the Night". לאחר שטס לדרום אפריקה, לצילומי סרט, הוא החליט להתמיד במשחק במשרה מלאה. הוא שיחק בסדרת הטלוויזיה "Tales", וקמרון דרייק בסרט של נטפליקס "Reality High". היה לו תפקיד חוזר בסדרת הטלוויזיה "מעמידות פנים" ותפקיד בסרט הקולנוע "היישר מקומפטון". הוא לוהק לגלם את רוני דבוי "The New Edition Story" ובשנת 2017 שיחק בסרט "–Famous in Love" הוא כיכב גם בסדרה "השלכות" משנת 2019.
חיים אישיים

פאוורס מנהל מערכת יחסים עם השחקנית והזמרת ראיין דסטיני מאז סוף 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | House Party: Tonight's the Night | קוונטין |  |
| 2015 | היישר מקומפטון | טיירי |  |
| 2017 | לפני שאפול | פטריק |  |
| 2017 | #RealityHigh | קמרון דרייק |  |
| 2017 | Maximum Impact | הסוכן המיוחד ואנס |  |
| 2021 | מלחמת המחר | כריסטופר דנסון |  |
| 2021 | On Our Way | דייוויד אדלר |  |
| 2023 | Door Mouse | אגלי |  |
| 2023 | המציאה המושלמת | אריק |  |
| 2024 | כעורים | דייוויד |  |
| TBA | Violet | קיית' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | שקרניות קטנות | נער | פרק: "Gamma Zeta Die!" |
| 2015-2014 | מעמידות פנים | תיאו | תפקיד משני; 16 פרקים |
| 2015 | Sin City Saints | פופ לדריוס | תפקיד ראשי; 8 פרקים |
| 2015 | אימת המתים המהלכים | קלווין | פרק: "Pilot" |
| 2016 | Recovery Road | זאק | 4 פרקים |
| 2017 | Tales | אמרי "גוטה" אנדרסון | פרק: "Cold Hearted" |
| 2017 | The New Edition Story | רוני דבו | מיני-סדרה |
| 2018-2017 | אהבה מפורסמת | ג'ורדן ווילדר | תפקיד ראשי (2 עונות); 20 פרקים |
| 2018 | סיפורו של בובי בראון | רוני דבו | מיני-סדרה |
| 2019 | השלכות | טוד ארצ'ר | תפקיד ראשי; 10 פרקים |
פילמוגרפיה > קליפים

| שנה | שיר | אמן | תפקיד |
| --- | --- | --- | --- |
| 2019 | Single Again | ביג שון | אליוט |
הערות שוליים

↑  Caraccio, David (14 במרץ 2017). "Sacramento actor Keith Powers of 'Straight Outta Compton' fame reveals concept trailer for his short film". Sacramento Bee (blog). {{cite news}}:  (עזרה)
↑  Wang, Frances (30 בדצמבר 2016). "Keith Powers: From football fields to the red carpet". Sacramento, California: ABC 10. {{cite news}}:  (עזרה)
↑  Tinubu, Aramide (26 ביוני 2017). "So ... Here Is Your First Look at BET's New Anthology Series 'Tales'". Jet. נבדק ב-7 בינואר 2018. {{cite news}}:  (עזרה)
↑  Allen, Kiera. "'#Reality High' is just that — real". The Daily Journal. Kankakee, Illinois. נבדק ב-7 בינואר 2018. {{cite news}}:  (עזרה)
↑  Dunand, Jérémie (21 במרץ 2017). "The New Edition Story: coup de projecteur sur Keith Powers, bientôt face à Bella Thorne dans Famous in Love" (interview) (בצרפתית). AlloCiné. {{cite news}}:  (עזרה)
↑  Cerón, Ella (18 באפריל 2017). "This Is the 'Famous in Love' Character Keith Powers Says He Can Relate to Most". Teen Vogue. נבדק ב-1 בינואר 2018. {{cite news}}:  (עזרה)
↑  Rodriguez, Karla (18 באפריל 2017). "Keith Powers Reveals What It Is Like Working With Bella Thorne". J-14. {{cite news}}:  (עזרה)
↑  Johnson, Hillary Louise (17 באפריל 2017). "Actor Keith Powers". Sactown magazine. {{cite news}}:  (עזרה)
↑  "We The Urban". ביולי 2019. נבדק ב-4 בינואר 2020. {{cite web}}:  (עזרה)
| --- | --- |
בקרת זהויות :  LCCN: no2016057172  VIAF: 97146331908418691820   WorldCat (עם VIAF): 97146331908418691820
עצמאות כלכלית

עצמאות כלכלית היא מצב שבו ההכנסות הפאסיביות של אדם גבוהות מספיק כך שהן מכסות את הוצאות המחיה שלו, ללא צורך לעבוד או להיות תלוי באחרים.
ההגדרה של עצמאות כלכלית היא סובייקטיבית, ותלויה ברמת החיים שהאדם שואף לחיות בה וכפועל יוצא מכך בסכום כסף החודשי הנדרש לו כדי לממן את הוצאותיו. לכן, באופן טבעי אנשים ששואפים לחיות אורח חיים פשוט יוכלו להשיג עצמאות כלכלית בקלות רבה יותר מאחרים. יש שטוענים שאף שיעד של פרישה מוחלטת מעבודה והישענות על חסכונות היא קשה להשגה וגם עלולה לגרום להתנהלות כלכלית פזיזה, הרעיון הבסיסי של חיסכון והשקעה נכונים עבור כל אחד.
ישנן אסטרטגיות רבות להגעה לעצמאות כלכלית, לכל אחת יתרונות וחסרונות. לאדם השואף להגיע לעצמאות כלכלית מומלץ ליצור תוכנית הוצאות והכנסות, כדי לקבל תמונה ברורה של מצבו, ויכולת טובה לזהות ולבחור את האסטרטגיה הנכונה עבורה לשם השגת היעדים הכלכליים שלו. כמעט כל האסטרטגיות כוללות צמצום ההוצאות בהווה, חיסכון קבוע של הון והשקעתו במסלולים מתאימים.
כלל 4%

מחקר שנערך על ידי וויליאם בנגן על נתוני תשואות היסטוריים בארצות הברית בין 1926 ועד 1976 מצא שמשיכה של עד 4% שנתי מתיק השקעות שמוקצה למדדים מפוזרים ברוב גדול של המקרים לא תפגע בגודלו לאורך 30 שנה, ולמעשה מהווה אחוז משיכה בטיחותי למעוניינים בפרישה מוקדמת. מבקרי הכלל טוענים שהכלל מסתמך על נתונים היסטוריים של השוק האמריקאי ומתעלם מהנתונים של שוק המניות העולמי, וכן מתעלם ממס רווחי הון. כדי להתמודד עם הבעיות האלה, יש שהציעו אחוז משיכה בטוח של 3% ויש שהציעו 2.7%. יש שהציעו להשתמש בכלל כעיקרון לא קשיח, ולעדכן את שיעור המשיכה בהתאם לביצועי תיק ההשקעות. באופן הזה שרידות התיק עולה משמעותית.
הכנסות פאסיביות שיכולות לייצר עצמאות כלכלית

להלן רשימה חלקית של מקורות הכנסה פאסיביים שיכולים לייצר עצמאות כלכלית:
מניות (במסגרת קרן השתלמות שפטורה ממס רווחי הון, קופת גמל להשקעה, תיק השקעות אישי מנוהל או מסחר עצמאי)
איגרות חוב
פקדונות בבנק
בעלות על עסק שאינו דורש תפעול
ריבית על הלוואות
פנסיה
פטנט רשום
דיבדנדים
הכנסה מהשכרת נכס
ייצור חשמל מפאנלים סולריים
הכנסת מיצירות אישיות כגון ספרים, מוזיקה וכדומה.
אסטרטגיות

פרופסור ג'ושוע שיטס פיתח מודל שבו יש 6 שלבים בדרך לעצמאות הכלכלית:
תלות פיננסית - מצב בו האדם תלוי באנשים אחרים כדי לממן את הוצאות מחייתו הבסיסיים.
יכולת פירעון - מצב בו האדם מסוגל לממן את ההוצאות של עצמו, ללא סיועם של אחרים.
יציבות פיננסית - מצב בו האדם חסך סכום כסף שיכול להוות קרן לשעת חירום, כגון פיטורים מהעבודה.
חופש מחוב - מצב בו האדם חסך סכומי כסף משמעותיים כך שהוא לא נזקק כלל להלוואות שגרתיות כגון אשראי צרכני, אוברדראפט, הלוואות אישיות, הלוואות רכב, עסקאות תשלומים, חוב לחברות האשראי ועוד. סילוק החובות הללו מפנה סכומי כסף משמעותיים מאוד, שיכולים להגדיל את החיסכון ולסייע למעבר לשלבים הבאים.
ביטחון פיננסי - מצב בו החסכונות שבידיו של האדם מייצרים הכנסה פאסיבית שמסוגלת לכסות את הוצאותיו הבסיסיים ביותר של האדם.
עצמאות כלכלית - מצב בו החסכונות שבידיו של האדם מייצרים הכנסה פאסיבית שמספקת חיי רווחה בהם האדם יכול להגשים את חלומותיו ורצונותיו.
יוצא מכך, שהדרך למימוש עצמאות כלכלית לפי שיטס היא סילוק חובות, הגדלת הכנסות, הקטנת הוצאות, חיסכון ההפרש, והשקעה שלו בנכסים שמייצרים כסף נוסף.
קבוצות ובלוגים

בישראל קיימים מספר בלוגים וקבוצות חברתיות העוסקות במימוש היעד של עצמאות כלכלית, לדוגמה הבלוג של הסולידית. הקבוצות נועדו לשתף מידע וידע בתחומים הנוגעים לעצמאות כלכלית, ורובם מתמקדים בשיפור ההתנהלות הכלכלית המשפחתית והאישית לצד עיסוק בהשקעה בשוק ההון, דרך פנסיה, קרן השתלמות, ותיקי מסחר עצמאיים.
הערות שוליים

↑  Kelly Anne Smith, How To Retire Early With FIRE, Forbes Advisor, ‏2019-07-22 (באנגלית אמריקאית)
↑  כל הדרכים שמובילות לעצמאות כלכלית, באתר www.makorrishon.co.il, ‏י"ד בתמוז, תשפ"א
↑  Declare Your Own Financial Independence Day, Investopedia (באנגלית)
↑  תוך עדכון שנתי בהתאם לאינפלציה
↑  Jessica Blankenship, What Is The 4% Rule For Retirement Withdrawals?, Bankrate (באנגלית אמריקאית)
↑  התאמה של מחקר טריניטי לעידן מס רווחי הון, באתר zekestories.com
↑  https://www.facebook.com/thebalancemoney, How Much Can You Withdraw From Your Retirement Portfolio?, The Balance (באנגלית)
↑  The 2.7% Rule for Retirement Spending, נבדק ב-2023-06-18
↑  RR #164 - Comprehensive Overview: The 4% Rule, נבדק ב-2023-06-18
↑  6 שלבים לעצמאות כלכלית, באתר הסולידית, ‏2017-04-16
↑  עלילות זיק, באתר zekestories.com
↑  תכלס כלכלה - עצמאות כלכלית ופרישה מוקדמת, באתר תכלס כלכלה - עצמאות כלכלית
↑  בית, באתר הסולידית
↑  קהילת המשקיעים הפאסיביים של ישראל | Facebook, באתר he-il.facebook.com
ממאדו לום

ממאדו לום אנדייה (בצרפתית: Mamadou Loum N'Diaye; נולד ב-30 בדצמבר 1996) הוא כדורגלן סנגלי בעמדת הקשר בארוקה מליגת העל הפורטוגלית.
קריירת מועדונים

לום התחיל את הקריירה שלו בקבוצת הכדורגל המקומית ואקאם ובגיל 19 הצטרף לקבוצת המילואים של ספורטינג בראגה. ב-15 באוגוסט 2015 ערך את הופעת הבכורה שלו בקבוצה במשחק הליגה נגד ז'יל ויסנטה.
ב-30 ביולי 2018, לום הושאל למוריירנסה מליגת העל הפורטוגזית עד לסיום העונה. לעונה. ב-2 בנובמבר הבקיע את שער הבכורה שלו בקבוצה בניצחון 1–3 נגד בנפיקה ליסבון.
בינואר 2019, לום הושאל לפורטו עד לסיום העונה, עם אופציה לרכישה בסיום העונה. בסיום העונה, פורטו רכשה 75% מכרטיס השחקן שלו תמורת 7.75 מיליון אירו. ב-2 בדצמבר 2019 הבקיע את שער הבכורה שלו בקבוצה בניצחון 0–2 נגד פאסוס די פריירה.
ב-23 ביולי 2021, הושאל לדפורטיבו אלאבס מליגת העל הספרדית.
ב-10 באוגוסט 2023 הושאל לא-ראיד מליגת העל הסעודית.
קריירה בינלאומית

בצעירותו, לום שיחק בנבחרת הצעירה של סנגל. ב-26 במרץ 2019 ערך את הופעת הבכורה שלו בנבחרת הבוגרת במשחק ידידות נגד מאלי, שנגמר בניצחון 1–2 לסנגל.
לום היה שותף לזכייה של נבחרת סנגל בגביע אפריקה לאומות 2021.
נכלל בסגל נבחרת סנגל לטורניר מונדיאל 2022.
תארים

ליגת העל הפורטוגלית: 2019/2020
הגביע הפורטוגלי: 2019/2020
גביע אפריקה לאומות: 2021
הערות שוליים

↑  Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
| נבחרת סנגל – גביע אפריקה לאומות 2021 (מקום ראשון) |
| --- | --- | --- |
|  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה |  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה | סנגל |
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
חריסטוס צוליס

חריסטוס צוליס (ביוונית: Χρήστος Τζόλης; נולד ב-30 בינואר 2002 בסלוניקי שביוון) הוא כדורגלן יווני המשחק בעמדת קשר הכנף בקבוצת קלאב ברוז' ובנבחרת יוון.
קריירת מועדונים > פאוק סלוניקי

צוליס הגיע אל מחלקת הנוער של פאוק סלוניקי בשנת 2018, לאחר שעבר במחלקות נוער של מספר מועדונים, ולאחר ששיחק במחלקת הנוער של פאוק סלוניקי בין השנים 2010–2016. ב-7 ביוני 2020 הוא ערך את הופעת הבכורה שלו בקבוצה הבוגרת של המועדון, בהפסד 1-0 לאולימפיאקוס במסגרת ליגת העל היוונית לעונת 2019/2020. ב-20 ביוני הוא הבקיע את שער הבכורה שלו במועדון, בניצחון 3-1 על OFI כרתים, גם כן במסגרת הליגה. צוליס שיחק במועדון במשך שתי עונות, בהן ערך 42 הופעות ליגה והבקיע שישה שערים. הוא זכה עם המועדון בגביע היווני בעונת 2020/2021, כשהוא עורך ארבע הופעות ומבקיע חמישה שערים.